Diari Oficial de la Generalitat Valenciana


Sumari del DOGV 6041, del 23-06-2009 (2009/7112)

Informació pública de l'alternativa tècnica de programa d'actuació integrada de gestió indirecta de la unitat d'execució 1 de sòl urbà residencial del PGOU de Canals.
----------------------------------------------------------------------------------------------------------------------------------------------------------------------

### Dades del document

Número de DOGV
:   6041

Data del DOGV
:   23-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7112


Data del document
:   17-06-2009

Organisme emissor
:   Mirador Constructora Promotora Urbanizadora, SL

Tipus de document
:   Informació Pública

Descriptors 

:   * Canals
    * pla d'urbanisme
    * empresa privada

Informació pública de l'alternativa tècnica de programa d'actuació integrada de gestió indirecta de la unitat d'execució 1 de sòl urbà residencial del PGOU de Canals. [2009/7112]  
L'entitat Mirador Constructora Promotora Urbanizadora, SL, domiciliada a Xàtiva (València), carrer de la Baixada del Carme, núm. 10, porta 1, i amb CIF B-97127369, a l'efecte del que disposa la Llei 16/2005, de 30 de desembre, Urbanística Valenciana, i en especial en l'article 134, i amb motiu del concurs de programació de la unitat d'execució 1 de sòl urbà residencial del PGOU de Canals publicat en el Diari Oficial de la Comunitat Valenciana de 23 de desembre de 2008, informa a tots els possibles interessats i sotmet a informació pública:  
1r. L'alternativa tècnica de programa d'actuació integrada de gestió indirecta (comprensiva de memòria d'alternativa tècnica de programa d'actuació integrada, pla de reforma interior, estudi d'integració paisatgística, estudi acústic, estudi de tràfic, projecte d'urbanització i pla de qualitat d'obra i gestió mediambiental), que ha presentat a fi de planificar, desenvolupar i executar les obres d'urbanització dels terrenys inclosos en la unitat d'execució 1 de sòl urbà residencial del PGOU de Canals i delimitada en el pla de reforma interior elaborat a este efecte.   
2n. Les bases particulars que regulen l'adjudicació del Programa d'Actuació Integrada de la Unitat d'Execució 1 de Sòl Urbà Residencial de Canals van ser aprovades pel Ple de l'Ajuntament de Canals el 27 de novembre de 2008 i publicades en el Diari Oficial de la Comunitat Valenciana núm. 5919 de 23 de desembre de 2008.   
3r. L'alternativa tècnica de programa d'actuació integrada i documents que l'acompanyen han sigut protocol·litzats en la notaria de Rafael Estevan Gordo sítia a Canals (València), avinguda de Jaume I, núm. 12, 46064.   
4t Un exemplar de la dita alternativa tècnica s'ha depositat amb data 17 de juny de 2008 en l'Ajuntament de Canals.  
5é. El present anunci es publicarà en el Diari Oficial de la Comunitat Valenciana i en un diari no oficial d'àmplia difusió en la localitat afectada.  
Abans de les publicacions al·ludides, se'n procedirà a la remissió d'avisos als titulars cadastrals de drets afectats.   
6é En el termini d'un mes, a comptar des de la publicació en el DOCV, qualsevol persona podrà comparéixer en la notaria de Rafael Estevan Gordo sítia a Canals (València), avinguda de Jaume I, núm. 12, 46728, en horari de 10.00 a 14.00 hores, de dilluns a divendres, i obtindre còpia a costa seua de l'acta que conté l'alternativa tècnica i documentació complementària o sol·licitar la seua exhibició.  
Igualment es podrà consultar la dita documentació i l'expedient administratiu format a este efecte en l'Ajuntament de Canals els dies hàbils de 09.00 a 14.00 hores.  
7é. Dins del mencionat termini d'un mes podran presentar-se, tant davant de l'esmentada notaria de Rafael Estevan Gordo com davant de l'Ajuntament de Canals, les al·legacions que es consideren oportunes.   
8é. Durant el període d'exposició pública podran realitzar-se consultes a un tècnic de l'equip redactor, per a l'aclariment de dubtes, conceptes o altres qüestions relatives al programa, els divendres de 12.00 a 14.00 hores, amb cita prèvia, en les oficines de Mirador Constructora Promotora Urbanizadora, SL, sítia a Xativa (València), carrer de la Baixada del Carme, núm. 10, porta 1. Per a sol·licitar cita s'haurà de cridar al telèfon 899 081 026.  
9é. El termini màxim per a la resolució de l'adjudicació del programa serà de sis mesos des de l'obertura de les proposicions juridicoeconòmiques, d'acord amb el que disposa la base 23 de les bases generals aprovades pel Ple de l'Ajuntament de Canals en sessió celebrada el 29 de maig de 2008.  
Canals, 17 de juny de 2009.- El conseller delegat: José Sala Marín.